Sagan po zisku titulu: "Dres majstra Európy je poistka"
Jazdci absolvovali 13,9 km dlhý okruh v okolí Plumelecu celkovo 17-krát (spolu 232,9 km). V priebehu pretekov sa zrodili viaceré úniky, ale ani jeden nebol úspešný. V záverečnom kole to skúšal Talian Moreno Moser, ktorý v priebehu týždňa získal bronz v časovke jednotlivcov. Sedem kilometrov pred cieľom mal náskok 26 sekúnd, ale tempo neudržal. Rozhodovalo sa teda vo finiši na stúpaní Cote de Cadoudal (1,7 km, 6,2%), po ktorom nasledoval krátka cieľová rovina na špurt. Sagan zaútočil 50 m pred cieľom a suverénnym záverom nedal svojím súperom šancu.
"Som neskutočne šťastný, že som sa stal vôbec prvým majstrom Európy a som hrdý, že farby Slovenska sa objavili na najvyššom mieste na stupienku víťazov. Ako sa dalo očakávať, preteky boli dlhé a náročné, ale v poslednom okruhu som cítil, že mám na to nohy a čakal som na vhodnú príležitosť zaútočiť. Každopádne, bez skvelej podpory mojich spolujazdcov zo Slovenska by sa mi zvíťaziť nepodarilo. Toto víťazstvo preto venujem im, a taktiež všetkým Slovákom," napísal Sagan na sociálnej sieti Facebook. Čerstvý európsky šampión krátko po pretekoch nasadol do súkromného lietadla a nabral smer Holandsko, kde sa v pondelok v Bolswarde postaví na štart úvodnej etapy Eneco Tour.
Európsky šampionát sa organizuje od roku 1995, ale do vlaňajšieho ročníka na ňom štartovali len muži a ženy do 23 rokov, ako aj juniori a juniorky. Tohtoročné preteky - s premiérou profesionálov - sa mali pôvodne uskutočniť v Nice, ale po júlových teroristických útokoch sa mesto organizovania vzdalo. Európska cyklistická únia (UEC) neskôr určila za dejisko Plumelec.
"Ak by sa šampionát konal v Nice, tak by som tam neštartoval. Pre Plumelec som sa rozhodol pred dvoma týždňami a som rád, že som tak urobil. Trošku ma mrzí, že si tu nemôžem víťazstvo užiť, pretože sa ponáhlam na Eneco Tour. Tam chcem naháňať body do rebríčka WorldTour. Som presvedčený, že Eneco Tour bude kvalitnou prípravou na svetový šampionát," vravel Sagan pre portál cyclingnews.com.
Majstrovstvá sveta 2016, na ktorých bude Slovák obhajovať titul z Richmondu, sa uskutočnia druhý októbrový týždeň v katarskej Dohe. "Už teraz je to riadne dlhá sezóna, veď jazdím od januára do polovice októbra. Sám netuším, čo môžem na šampionáte od seba čakať. Ale zle to pre mňa skončiť aj tak nemôže. Ak vyhrám, tak to bude niečo extra. V opačnom prípade sa nič nestane, pretože tento rok som vyhral toho viac, ako som čakal. Dres majstra Európy je pre mňa poistka v prípade, že neobhájim dúhový dres (svetového šampióna)," dodal Sagan.
ME - preteky elite - muži:
1. Peter SAGAN (SR) 5:34:23 h, 2. Julian Alaphilippe (Fr.), 3. Daniel Moreno (Šp.), 4. Samuel Dumoulin (Fr.), 5. Petr Vakoč (ČR), 6. Rui Faria Da Costa (Portug.), 7. Tony Gallopin (Fr.), 8. Philippe Gilbert (Belg.), 9. Diego Ulissi (Tal.), 10. Luis-Leon Sanchez (Šp.) - všetci čas ako víťaz
Dnes treba vedieť
Uviedol to dočasne poverený minister obrany Jaroslav Naď po stretnutí s maďarským rezortným kolegom Kristófom Szalayom-Bobrovniczkým v Budapešti.
Česi v druhom kole prezidentských volieb rozhodujú, či sa budúcou hlavou štátu stane vojenský generál vo výslužbe Petr Pavel alebo expremiér Andrej Babiš. Volebné miestnosti sa v piatok otvorili o 14.00 h, ľudia dnes môžu svoj hlas odovzdať do 22.00 h. Voliť môžu aj v sobotu. (tasr)
Predseda hnutia Sme rodina Boris Kollár si vie predstaviť spoluprácu s novým projektom expremiéra Mikuláša Dzurindu, teda s Modrou koalíciou. "Rešpektujem to. Máme demokraciu, držím mu palce. Pevne verím, že keď vzniknú strany, ktoré budú mať možnosť ponúknuť niečo iné ako tie ostatné, tak ľudia budú mať väčší výber," povedal. (tasr)
Rozsudok v kauze Fatima sa odkladá, prípad vydierania pozastavil Ústavný súd. Ten sa bude zaoberať sťažnosťou bývalej štátnej tajomníčky Moniky Jankovskej. (aktuality.sk)
Voľby starostu obce Bystrany na Spiši sú neplatné. Rozhodol o tom Najvyšší správny súd. Dôvodom je, že kandidát, ktorý získal vo vlaňajších komunálnych voľbách najviac hlasov, bol v tom čase právoplatne odsúdený za úmyselný trestný čin. (tasr)
Srbský tenista Novak Djoković bude v nedeľu proti Grékovi Stefanovi Tsitsipasovi bojovať o svoj desiaty titul na Australian Open. Štvrtý nasadený hráč potvrdil v druhom semifinále mužskej dvojhry pozíciu favorita a Američana Tommyho Paula zdolal hladko v troch setoch 7:5, 6:1 a 6:2. (tasr)
"Je to na poslednú chvíľu, ale politika je umenie možného," priznal šéf parlamentu v súvislosti s kritikou prezidentky, že si koalícia necháva riešenie opäť na poslednú chvíľu.
Voľby dolnokubínskych mestských poslancov v obvode číslo 3 (Medzihradné, Banisko, Srňacie) budú musieť zopakovať. Najvyšší správny súd ich vyhlásil za neplatné. Súvisí to so zámenou poradových čísel na hlasovacom lístku. (tasr)
"Rodina na Slovensku sa pre časť mladých ľudí začína formovať najprv narodením dieťaťa, a nie sobášom. (...) Keby sme sa na dnešné čísla pozreli optikou konca osemdesiatych rokov, tak by sme asi boli v miernom šoku z toho, ako rýchlo a výrazne sa zmenil charakter rodinného a reprodukčného správania," hovorí pre Postoj demograf Branislav Šprocha.
Ruskí on-line komentátori v predchádzajúcich šiestich dňoch tvrdili, že Rusi dosiahli výrazný pokrok a prelomili ukrajinské obranné línie v Záporožskej oblasti i v okolí mesta Vuhledar v Doneckej oblasti.